Ego Manasserius, Dei gracia Lingonensis episcopus, notum facio presentibus et futuris quod Robertus Parvus, miles de Riceio, laudantibus Thoma, milite, et Milone fratribus ejus, obligavit ecclesie Molismensi, sub pignore decem librarum Pruvinensium, quicquid habebat apud Genneium in cunctis commodis, sine ulla retentione, sicut mete Roberti, militis, jam defuncti, de Aiseio, determinant, dans eidem ecclesie, in elemosinam, fructus exinde proventuros. Itemque tria bladi sextaria in decima de Vertolio, dicte ecclesie similiter obligavit, sub dicto pignore. Quod ut magis ratum habeatur, sigilli mei impressione confirmo. Testes inde existunt: Wiardus, Lingonensis archidiaconus; magister Petrus, capellanus, et multi alii. Actum est hoc, anno Domini Mº Cº nonagesimo.